नदी किनारे खड़ी थी लड़की तभी उसके डॉगी ने किया कुछ ऐसा...सेलेब्रिटी शेफ ने शेयर किया Video  
विकास खन्ना ने शेयर किया यह वीडियो
वीडियो में बच्ची को बचाता दिखा डॉगी
सोशल मीडिया पर वीडियो हुआ वायरल
'मास्टर शेफ-2' के होस्ट रह चुके विकास खन्ना (Vikas Khanna) अपने कुकिंग टैलेंट के लिए काफी जाने जाते हैं. इसके साथ ही विकास खन्ना (Vikas Khanna) भारत के टॉप शेफ्स में से एक हैं. विकास खन्ना (Vikas Khanna) एक शेफ होने के साथ-साथ एक बेहतरीन डायरेक्टर और लेखक भी हैं. हाल ही में विकास खन्ना (Vikas Khanna) ने अपने ट्विटर अकाउंट के जरिए एक भावनात्मक वीडियो साझा किया. विकास खन्ना (Vikas Khanna) द्वारा शेयर किए वीडियो में एक डॉगी बच्ची की जान बचाते नजर आ रहा है. यह वीडियो इतना शानदार है कि इसने सबका ध्यान अपनी तरफ खींचा और यह सोशल मीडिया पर भी वायरल हो गया. 

Best video to start the week.
Thanks to my Whatsapp groups. pic.twitter.com/n7F6T5C4K5

'मास्टर शेफ के जज' रह चुके विकास खन्ना (Vikas Khanna) ने अपने ट्विटर अकाउंट पर एक बच्ची का वीडियो शेयर किया. इस वीडियो में बच्ची के हाथ से बॉल गिरकर पानी में चली जाती है, जिसे निकालने के लिए बच्ची पानी की तरफ जाती है. लेकिन तभी उसका डॉगी बच्ची की फ्रॉक पकड़कर उसे पीछे की तरफ ले आता है, जिससे वह पानी में न गिर जाए. इसके बाद वह डॉगी खुद पानी में जाकर उस बच्ची के लिए बॉल निकाल लाता है. इस वीडियो में इंसान और जानवर के बीच गहरे रिश्ते को भी दिखाया गया है. वीडियो को शेयर करते हुए विकास खन्ना ने लिखा 'इस वीक की शुरुआत में ही सबसे प्यारा वीडियो, मेरे व्हाट्सएप ग्रुप का धन्यवाद.'
बता दें कि विकास खन्ना (Vikas Khanna) एक सेलेब्रिटी शेफ हैं, उन्होंने 'मास्टरशेफ इंडिया' का सीजन 2 होस्ट और जज रह चुके हैं. इसके साथ ही विकास खन्ना ने 'फॉक्स लाइफ' चैनल पर आने वाले 'ट्विस्ट ऑफ टेस्ट' के भी चार सीजन होस्ट किए हैं. कुकिंग किंग विकास खन्ना ने होली किचंस नाम से एक डॉक्युमेंट्री सीरीज भी प्रोड्यूस की है. इतना ही नहीं, विकास खन्ना ने फिल्म 'द लास्ट कलर' के जरिए बतौर डायरेक्टर भी डेब्यू किया है. इस फिल्म की कहानी बनारस पर आधारित है, जिसमें बॉलीवुड एक्ट्रेस नीना गुप्ता मुख्य भूमिका में नजर आएंगी.